Լյուկ դե Յոնգ

**Լյուկ դե Յոնգ** (, ), հոլանդացի պրոֆեսիոնալ ֆուտբոլիստ։ Ներկայումս հանդես է գալիս Սևիլյայի և Նիդերլանդների ազգային հավաքականի կազմում։ Խաղում է կենտրոնական հարձակվողի դիրքում։

## Ակումբային կարիերա
### Դե Գրաֆսխապ
Դե Յոնգը Դե Գրաֆսխապի ակադեմիայի սան է։ Իր պրոֆեսիոնալ դեբյուտը նշեց 2008 թվականի նոյեմբերի 7-ին՝ փոխարինման մտնելով ՆԱԿ Բրեդայի դեմ խաղում։ Իր առաջին գոլը խփեց 2009 թվականի փետրվարի 8-ին՝ Տվենտեի դեմ խաղում։ Մարտի 7-ին հոլանդացին խփեց Հերակլեսի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Դե Գրաֆսխապի առաջին թիմի կազմում Դե Յոնգը անցկացրեց 19 հանդիպում՝ դառնալով 3 գոլի և 2 գոլային փոխանցման հեղինակ։

### Տվենտե
**2009-10 մրցաշրջան**

2009 թվականի ապրիլի 6-ին Դե Յոնգը 3 տարվա պայմանագիր կնքեց Տվենտեի հետ։ Իր դեբյուտը ակումբի կազմում նշեց սեպտեմբերի 23-ին՝ փոխարինման մտնելով Նիդերլանդների գավաթի Յաուրեի դեմ խաղում և այս խաղում դառնալով գոլային փոխանցման հեղինակ։ Առաջին հանդիպումը եվրոպական առաջնություններում անցկացրեց հոկտեմբերի 22-ին՝ Եվրոպայի Լիգայի խմբային փուլի Շերիֆի դեմ խաղում։ Իր առաջին գոլը խփեց հոկտեմբերի 28-ին՝ դուբլ ձևակերպելով Նիդերլանդների գավաթի Կապելեի դեմ խաղում։ Դեկտեմբերի 23-ին Դե Յոնգը դուբլի հեղինակ դարձավ Նիդերլանդների գավաթի Հելմոնդ Սպորտի դեմ խաղում՝ օգնելով իր թիմին հաղթել 3-0 հաշվով։ Եվրոպայի Լիգայում իր առաջին գոլը խփեց 2010 թվականի փետրվարի 25-ին՝ 1/16 եզրափակչի Վերդեր Բրեմենի դեմ խաղում։ 2009-10 մրցաշրջանում Դե Յոնգը անցկացրեց 20 հանդիպում՝ դառնալով 7 գոլի ու 3 գոլային փոխանցման հեղինակ, իսկ Տվենտեն հաղթեց Նիդերլանդների առաջնությունը։

**2010-11 մրցաշրջան**

2010 թվական հուլիսի 31-ին Դե Յոնգը թիմի մեկնարկային կազմում խաղադաշտ դուրս եկավ Նիդերլանդների սուպերգավաթի Այաքսի դեմ խաղում՝ խփելով այս հանդիպման միակ գնդակը և օգնելով Տվենտեին նվաճել գավաթը։ Օգոստոսի 21-ին նա դուբլ ձևակերպեց Վիտեսի դեմ խաղում։ Օգոստոսի 29-ին հոլանդացին դուբլի հեղինակ դարձավ Ուտրեխտի դեմ խաղում։ Սեպտեմբերի 11-ին Դե Յոնգը 2 գոլային փոխանցում տվեց ՎՎՎ Վենլոյի դեմ խաղում՝ 2-1 հաշվով հաղթանակ պարգևելով իր թիմին։ Իր առաջին հանդիպումը Չեմպիոնների Լիգայում անցկացրեց սեպտեմբերի 14-ին՝ խմբային փուլի Ինտեր Միլանի դեմ խաղում։ Հոկտեմբերի 3-ին հոլանդացին 2 գոլային փոխանցում տվեց Գրոնինգենի դեմ խաղում։ Հոկտեմբերի 27-ին Դե Յոնգը դուբլ ձևակերպեց Վիլեմ II-ի դեմ խաղում, իսկ հանդիպումն ավարտվեց 3-1 հաշվով։
[ձախից|մինի|Դե Յոնգը [Տվենտե (ֆուտբոլային ակումբ)|Տվենտեի կազմում 2010 թվականին]]
2010 թվականի դեկտեմբերի 21-ին Դե Յոնգը դուբլի և գոլային փոխանցման հեղինակ դարձավ Նիդերլանդների գավաթի Վիտեսի դեմ խաղում։ 2011 թվականի հունվարի 19-ին հոլանդացին գոլի և գոլային փոխանցման հեղինակ դարձավ Հերակլեսի դեմ խաղում։ Մարտի 10-ին նա 2 գոլ խփեց Եվրոպայի Լիգայի 1/8 եզրափակչի Զենիթ Սանկտ Պետերբուրգի դեմ խաղում։ Մարտի 20-ին Դե Յոնգը 2 գոլային փոխանցում տվեց Էքսելսիոր Ռոտերդամի դեմ խաղում, իսկ հանդիպումն ավարտվեց 2-0 հաշվով։ Մայիսի 8-ին նա թիմի մեկնարկային կազմում խաղադաշտ դուրս եկավ Նիդերլանդների գավաթի եզրափակչի Այաքսի դեմ խաղում՝ այս խաղում դառնալով 2 գոլային փոխանցման հեղինակ և օգնելով Տվենտեին հաղթել 3-2 հաշվով։ 2010-11 մրցաշրջանում Դե Յոնգը անցկացրեց 49 հանդիպում բոլոր մրցաշարերում՝ դառնալով 20 գոլի և 16 գոլային փոխանցման հեղինակ։

**2011-12 մրցաշրջան**

2011 թվականի հուլիսի 30-ին Դե Յոնգը գոլային փոխանցում տվեց Նիդերլանդների սուպերգավաթի Այաքսի դեմ խաղում՝ օգնելով Տվենտեին հաղթել 2-1 հաշվով և նվաճել գավաթը։ Օգոստոսի 20-ին նա գոլի և գոլային փոխանցման հեղինակ դարձավ Հերենվենի դեմ խաղում։ Օգոստոսի 27-ին հոլանդացին դուբլ ձևակերպեց ՎՎՎ Վենլոյի դեմ խաղում։ Սեպտեմբերի 18-ին Դե Յոնգը դուբլի հեղինակ դարձավ ԱԴՕ Դեն Հագի դեմ խաղում։ Սեպտեմբերի 21-ին նա 2 գոլի և 2 գոլային փոխանցման հեղինակ դարձավ Նիդերլանդների գավաթի Զվալուվեն Վլարդինգենի դեմ խաղում։ Սեպտեմբերի 24-ին հոլանդացին գոլ խփեց Այաքսի դեմ հանդիպման 87-րդ րոպեին՝ փրկելով իր թիմին պարտությունից։ Հոկտեմբերի 20-ին Դե Յոնգը գոլի և գոլային փոխանցման հեղինակ դարձավ Եվրոպայի Լիգայի խմբային փուլի Օդենսեի դեմ խաղում։

2011 թվականի նոյեմբերի 6-ին Դե Յոնգը գոլի և գոլային փոխանցման հեղինակ դարձավ Դե Գրաֆսխապի դեմ խաղում։ Դեկտեմբերի 10-ին՝ ՆԵԿ Նեյմեգենի դեմ խաղում նա դարձավ գոլի և գոլային փոխանցման հեղինակ՝ 2-0 հաշվով հաղթանակ պարգևելով իր թիմին։ 2012 թվականի հունվարի 21-ին հոլանդացին դուբլի և գոլային փոխանցման հեղինակ դարձավ Վալվեյկի դեմ խաղում։ Հունվարի 29-ին Դե Յոնգը հեթ-տրիկ ձևակերպեց Գրոնինգենի դեմ խաղում, իսկ հանդիպումն ավարտվեց 4-1 հաշվով։ Փետրվարի 10-ին նա 2 գոլ խփեց Հերակլես Ալմելոյի դեմ խաղում, սակայն Տվենտեն պարտվեց 2-3 հաշվով։ Փետրվարի 26-ին հոլանդացին խփեց Ուտրեխտի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։

2012 թվականի մարտի 4-ին Դե Յոնգը գոլի և 2 գոլային փոխանցման հեղինակ դարձավ ՊՍՎ Էյնդհովենի դեմ խաղում։ Մարտի 8-ին նա խփեց Եվրոպայի Լիգայի 1/8 եզրափակչի Շալկե 04-ի դեմ հանդիպման միակ գնդակը՝ իրացնելով 11-մետրանոցը հանդիպման 62-րդ րոպեին և 1-0 հաշվով հաղթանակ պարգևելով իր թիմին։ Ապրիլի 14-ին Դե Յոնգը դուբլի հեղինակ դարձավ ՆԱԿ Բրեդայի դեմ խաղում, իսկ հանդիպումն ավարտվեց 2-2 հաշվով։ Մայիսի 2-ին հոլանդացին դուբլ ձևակերպեց Հերենվենի դեմ խաղում։ Տվենտեի կազմում Դե Յոնգը անցկացրեց 120 հանդիպում՝ դառնալով 59 գոլի և 36 գոլային փոխանցման հեղինակ։

### Բորուսիա Մյոնխենգլադբախ
2012 թվականի հուլիսի 18-ին Դե Յոնգը 5 տարվա պայմանագիր կնքեց Բորուսիա Մյոնխենգլադբախի հետ։ Ակումբը նրա համար վճարեց 15 միլիոն եվրո։ Իր դեբյուտը նշեց օգոստոսի 18-ին՝ Գերմանիայի գավաթի Ալեմանիա Ախենի դեմ խաղում։ Առաջին հանդիպումը Բունդեսլիգայում անցկացրեց օգոստոսի 25-ին՝ թիմի մեկնարկային կազմում խաղադաշտ դուրս գալով Հոֆենհայմի դեմ խաղում։ Իր առաջին գոլը Բորուսիայի կազմում խփեց սեպտեմբերի 15-ին՝ Նյուրնբերգի դեմ խաղում։ 2013 թվականի մարտի 1-ին Դե Յոնգը խփեց Այնտրախտ Ֆրանկֆուրտի դեմ հանդիպման միակ գնդակը՝ 1-0 հաշվով հաղթանակ պարգևելով Գլադբախին։ Մարտի 17-ին՝ Հանովերի դեմ խաղում հոլանդացին դարձավ գոլի հեղինակ, իսկ հանդիպումն ավարտվեց 1-0 հաշվով։ Ապրիլի 6-ին նա գոլ խփեց Գրոյտեր Ֆյուրտի դեմ խաղում՝ օգնելով իր թիմին հաղթել 1-0 հաշվով։ Բորուսիա Մյոնխենգլադբախի կազմում Դե Յոնգը անցկացրեց 45 հանդիպում՝ դառնալով 8 գոլի և 4 գոլային փոխանցման հեղինակ։

2014 թվականի հունվարի 29-ին Դե Յոնգը մինչև մրցաշրջանի ավարտը վարձավճարով միացաավ Նյուքասլ Յունայթեդին։ Իր դեբյուտը Պրեմիեր Լիգայում նշեց փետրվարի 1-ին՝ փոխարինման մտնելով Սանդերլենդի դեմ խաղում։ Առաջին հանդիպումը թիմի մեկնարկային կազմում անցկացրեց փետրվարի 8-ին՝ Չելսիի դեմ խաղում։ Ապրիլի 19-ին հոլանդացին գոլային փոխանցում տվեց Սուոնսի Սիթիի դեմ խաղում։ Նյուքասլ Յունայթեդի կազմում Դե Յոնգը անցկացրեց 12 հանդիպում՝ դառնալով 1 գոլային փոխանցման հեղինակ։

### ՊՍՎ Էյնդհովեն
**2014-15 մրցաշրջան**

2014 թվականի հուլիսի 12-ին Դե Յոնգը 5 տարվա պայմանագիր կնքեց ՊՍՎ Էյնդհովենի հետ։ Իր դեբյուտը նշեց հուլիսի 30-ին՝ թիմի մեկնարկային կազմում խաղադաշտ դուրս գալով Եվրոպայի Լիգայի որակավորման երրորդ փուլի Սանկտ Պյոլտենի դեմ խաղում և այս խաղում դառնալով գոլի հեղինակ։ Իր առաջին գոլը Էրեդիվիզիում ՊՍՎ-ի կազմում խփեց օգոստոսի 31-ին՝ Վիտեսի դեմ խաղում։ Սեպտեմբերի 18-ին Դե Յոնգը խփեց Եվրոպայի Լիգայի խմբային փուլի Էշտորիլ Պրայայի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Դեկտեմբերի 17-ին հոլանդացին հեթ-տրիկ ձևակերպեց Ֆեյենորդի դեմ խաղում՝ օգնելով ՊՍՎ-ին հաղթել 4-3 հաշվով։

2015 թվականի հունվարի 20-ին Դե Յոնգը 2 գոլ խփեց Նիդերլանդների գավաթի Ռոդայի դեմ խաղում, սակայն ՊՍՎ-ն պարտվեց 3-2 հաշվով։ Փետրվարի 13-ին նա հեթ-տրիկ ձևակերպեց ԱԶ Ալկմարի դեմ խաղում՝ օգնելով իր թիմին հաղթել 4-2 հաշվով։ Մարտի 15-ին հոլանդացին 2 գոլային փոխանցում տվեց Գրոնինգենի դեմ խաղում, իսկ հանդիպումն ավարտվեց 2-1 հաշվով։ Ապրիլի 18-ին Դե Յոնգը 2 գոլի և գոլային փոխանցման հեղինակ դարձավ Հերենվենի դեմ խաղում։ Մայիսի 17-ին նա գոլի և գոլային փոխանցման հեղինակ դարձավ ԱԴՕ Դեն Հագի դեմ խաղում։ 2014-15 մրցաշրջանում Դե Յոնգը անցկացրեց 45 հանդիպում՝ դառնալով 26 գոլի և 14 գոլային փոխանցման հեղինակ, իսկ ՊՍՎ-ն հաղթեց Նիդերլանդների առաջնությունը։

**2015-16 մրցաշրջան**

2015-16 մրցաշրջանում Դե Յոնգը դարձավ ՊՍՎ Էյնդհովենի հիմնական ավագը։ 2015 թվականի օգոստոսի 2-ին նա դուբլ ձևակերպեց Նիդերլանդների սուպերգավաթի Գրոնինգենի դեմ խաղում՝ օգնելով իր թիմին հաղթել 3-0 հաշվով և նվաճել գավաթը։ Սեպտեմբերի 12-ին հոլանդացին հեթ-տրիկ ձևակերպեց Կամբյուրի դեմ խաղում։ Նոյեմբերի 21-ին Դե Յոնգը գոլի և գոլային փոխանցման հեղինակ դարձավ Վիլեմ II-ի դեմ խաղում, իսկ հանդիպումն ավարտվեց 2-2 հաշվով։ Նոյեմբերի 29-ին հոլանդացին 2 գոլ խփեց ԱԶ Ալկմարի դեմ խաղում։ 2016 թվականի հունվարի 27-ին Դե Յոնգը գոլի և գոլային փոխանցման հեղիանկ դարձավ Էքսելսիոր Ռոտերդամի դեմ խաղում։

2016 թվականի ապրիլի 9-ին Դե Յոնգը գոլի և գոլային փոխանցման հեղինակ դարձավ Վիլեմ II-ի դեմ խաղում՝ 2-0 հաշվով հաղթանակ պարգևելով ՊՍՎ Էյնդհովենին։ Ապրիլի 16-ին նա դուբլ ձևակերպեց Ռոդայի դեմ խաղում։ Մայիսի 1-ին Դե Յոնգը գոլի և 2 գոլային փոխանցման հեղինակ դարձավ Կամբյուրի դեմ խաղում։ Մայիսի 8-ին հոլանդացին դուբլի հեղինակ դարձավ ՊԵԿ Զվոլեի դեմ խաղում, իսկ հանդիպումն ավարտվեց 3-1 հաշվով։ 2015-16 մրցաշրջանում Դե Յոնգը անցկացրեց 44 հանդիպում բոլոր մրցաշարերում՝ դառնալով 32 գոլի ու 12 գոլային փոխանցման հեղինակ և օգնելով ՊՍՎ Էյնդհովենին կրկին հաղթել Նիդերլանդների առաջնությունը։

**2016-17 մրցաշրջան**

2016 թվականի հուլիսի 30-ին Դե Յոնգը երկարաձգեց իր պայմանագիրը ՊՍՎ Էյնդհովենի հետ մինչև 2020 թվականը։ Հուլիսի 31-ին նա թիմի մեկնարկային կազմում խաղադաշտ դուրս եկավ Նիդերլանդների սուպերգավաթի Ֆեյենորդի դեմ խաղում՝ օգնելով իր թիմին հաղթել գավաթը։ Սեպտեմբերի 10-ին Դե Յոնգը գոլի և 2 գոլային փոխանցման հեղինակ դարձավ ՆԵԿ Նեյմեգենի դեմ խաղում։ Սեպտեմբերի 28-ին՝ Չեմպիոնների Լիգայի խմբային փուլի Ռոստովի դեմ խաղում հոլանդացին դարձավ գոլի և գոլային փոխանցման հեղինակ, իսկ հանդիպումն ավարտվեց 2-2 հաշվով։ 2017 թվականի փետրվարի 4-ին նա գոլի և գոլային փոխանցման հեղինակ դարձավ ԱԶ Ալկմարի դեմ խաղում, իսկ ՊՍՎ-ն հաղթել 4-2 հաշվով։ 2016-17 մրցաշրջանում Դե Յոնգը անցկացրեց 39 հանդիպում՝ դառնալով 9 գոլի և 9 գոլային փոխանցման հեղինակ։

**2017-18 մրցաշրջան**

2017 թվականի հոկտեմբերի 26-ին Դե Յոնգը 2 գոլային փոխանցում տվեց Նիդերլանդների գավաթի Վոլենդամի դեմ խաղում, իսկ հանդիպումն ավարտվեց 2-0 հաշվով։ Դեկտեմբերի 3-ին նա խփեց Սպարտա Ռոտերդամի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Դեկտեմբերի 16-ին հոլանդացին դուբլի հեղինակ դարձավ ԱԴՕ Դեն Հագի դեմ խաղում։ 2018 թվականի հունվարի 21-ին՝ Հերակլեսի դեմ խաղում Դե Յոնգը դարձավ գոլի և գոլային փոխանցման հեղինակ՝ օգնելով ՊՍՎ-ին հաղթել 2-1 հաշվով։ Փետրվարի 3-ին նա հեթ-տրիկ ձևակերպեց ՊԵԿ Զվոլեի դեմ խաղում։ Մարտի 31-ին հոլանդացին գոլի և գոլային փոխանցման հեղինակ դարձավ ՆԱԿ Բրեդայի դեմ խաղում։ 2017-18 մրցաշրջանում Դե Յոնգը անցկացրեց 33 հանդիպում՝ դառնալով 13 գոլի ու 12 գոլային փոխանցման հեղինակ և ընդգրկվելով Էրեդիվիզիի խորհրդանշական հավաքականում, իսկ ՊՍՎ Էյնդհովենը հաղթեց Նիդերլանդների առաջնությունը։

**2018-19 մրցաշրջան**

2018 թվականի հուլիսի 16-ին Դե Յոնգը 1 տարով երկարաձգեց իր պայմանագիրը ակումբի հետ։ Օգոստոսի 4-ին հոլանդացին մասնակցեց Նիդերլանդների սուպերգավաթի Ֆեյենորդի դեմ խաղին, և թեև նա իրացրեց իր 11-մետրանոցը՝ ՊՍՎ-ն պարտվեց հետխաղյա 11-մետրանոցների հարվածաշարում։ Օգոստոսի 25-ին Դե Յոնգը դուբլ ձևակերպեց ՊԵԿ Զվոլեի դեմ խաղում՝ 2-1 հաշվով հաղթանակ պարգևելով իր թիմին։ Օգոստոսի 29-ին նա գոլի և գոլային փոխանցման հեղինակ դարձավ Չեմպիոնների Լիգայի որակավորման փլեյ-օֆֆ փուլի ԲԱՏԷ Բորիսովի դեմ խաղում։ Սեպտեմբերի 15-ին՝ ԱԴՕ Դեն Հագի դեմ խաղում հոլանդացին կրկին դարձավ գոլի և գոլային փոխանցման հեղինակ, իսկ հանդիպումն ավարտվեց 7-0 հաշվով։ Հոկտեմբերի 20-ին Դե Յոնգը դուբլ ձևակերպեց Էմենի դեմ խաղում։ Հոկտեմբերի 24-ին հոլանդացին գոլ խփեց Չեմպիոնների Լիգայի խմբային փուլի Տոտենհեմ Հոտսպուրի դեմ հանդիպման 87-րդ րոպեին՝ փրկելով ՊՍՎ-ին պարտությունից։

2018 թվականի նոյեմբերի 3-ին Դե Յոնգը խփեց Վիտեսի դեմ հանդիպման միակ գնդակը՝ 1-0 հաշվով հաղթանակ պարգևելով ՊՍՎ-ին։ Նոյեմբերի 10-ին նա դուբլի և գոլային փոխանցման հեղինակ դարձավ Դե Գրաֆսխապի դեմ խաղում։ Դեկտեմբերի 7-ին հոլանդացին 2 գոլի և գոլային փոխանցման հեղինակ դարձավ Էքսելսիոր Ռոտերդամի դեմ խաղում։ 2019 թվականի փետրվարի 3-ին Դե Յոնգը հեթ-տրիկ ձևակերպեց Ֆորտունա Սիտարդի դեմ խաղում։ Փետրվարի 10-ին հոլանդացին 2 գոլ խփեց Ուտրեխտի դեմ խաղում, իսկ հանդիպումն ավարտվեց 2-2 հաշվով։ Ապրիլի 4-ին Դե Յոնգը դուբլի հեղինակ դարձավ ՊԵԿ Զվոլեի դեմ խաղում։ 2018-19 մրցաշրջանում նա դարձավ 28 գոլի և 8 գոլային փոխանցման հեղինակ առաջնությունում՝ ընդգրկվելով Էրեդիվիզիի խորհրդանշական հավաքականում և կիսելով մրցաշրջանի լավագույն ռմբարկուի կոչումը Դուշան Տադիչի հետ։ ՊՍՎ Էյնդհովենի կազմում Դե Յոնգը անցկացրեց 204 հանդիպում բոլոր մրցաշարերում՝ դառնալով 112 գոլի և 57 գոլային փոխանցման հեղինակ։

### Սևիլյա
2019 թվականի հուլիսի 1-ին Դե Յոնգը 4 տարվա պայմանագիր կնքեց Սևիլյայի հետ։ Ակումբը նրա համար վճարեց 12.5 միլիոն եվրո։ Իր դեբյուտը Լա Լիգայում նշեց օգոստոսի 18-ին՝ թիմի մեկնարկային կազմում խաղադաշտ դուրս գալով Էսպանյոլի դեմ խաղում։

## Միջազգային կարիերա
[մինի|255x255փքս|Դե Յոնգը [Գրեգորի վան դեր Վիլի հետ 2011 թվականին]]
Դե Յոնգը ներկայացրել է Նիդերլանդները մինչև 19 և մինչև 21 տարեկանների երիտասարդական հավաքականներում։ 2013 թվականին նա Մ21 հավաքականի կազմում մասնակցեց Եվրոպայի առաջնությանը՝ անցկացնելով 3 հանդիպում։ Դե Յոնգը գոլի և 2 գոլային փոխանցման հեղինակ դարձավ խմբային փուլի Ռուսաստանի դեմ խաղում, իսկ Նիդերլանդները հասավ մրցաշարի կիսաեզրափակիչ, որտեղ 1-0 հաշվով պարտվեց Իտալիային։

Նիդերլանդների ազգային հավաքական Դե Յոնգը առաջին անգամ հրավիրվեց 2011 թվականի հունվարի 26-ին՝ Ավստրիայի դեմ ընկերական խաղի համար։ Իր դեբյուտը ազգային հավաքականում նշեց փետրվարի 9-ին՝ փոխարինելով Դիրկ Կույտին Ավստրիայի դեմ խաղում։ Իր առաջին գոլը Նիդերլանդների հավաքականի կազմում խփեց սեպտեմբերի 6-ին՝ Ֆինլանդիայի դեմ խաղում։

2012 թվականի մայիսի 26-ին Դե Յոնգը ընդգրկվեց Նիդերլանդների՝ Եվրո 2012-ի համար վերջնական կազմում, սակայն առաջնությունում չանցկացրեց ոչ մի հանդիպում։ Հոլանդիան դուրս մնաց խմբային փուլից՝ պարտվելով իր բոլոր խաղերը։ 2016 թվականի մայիսի 27-ին Դե Յոնգը գոլի հեղինակ դարձավ Իռլանդիայի դեմ խաղում, իսկ հանդիպումն ավարտվեց 1-1 հաշվով։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 25-ի դրությամբ*

### Միջազգային վիճակագրություն
*2019 թվականի օգոստոսի 25-ի դրությամբ*

### Միջազգային գոլեր

## Նվաճումներ
### Ակումբային
**Տվենտե**

* Նիդերլանդների առաջնություն. 2009–10
* Նիդերլանդների գավաթ. 2010–11
* Նիդերլանդների սուպերգավաթ. 2010, 2011

**ՊՍՎ Էյնդհովեն**

* Նիդերլանդների առաջնություն. 2014–15, 2015–16, 2017–18
* Նիդերլանդների սուպերգավաթ. 2015, 2016

### Անհատական
* Էրեդիվիզիի խորհրդանշական հավաքական. 2017–18, 2018–19
* Էրեդիվիզիի լավագույն ռմբարկու. 2018–19 (կիսել է Դուշան Տադիչի հետ)

## Ծանոթագրություններ

## Արտաքին հղումներ
* Դե Յոնգի պաշտոնական Տվիտերի էջը
* Դե Յոնգի պաշտոնական Ինստագրամի էջը
* Դե Յոնգը transfermarkt-ում
* Դե Յոնգը soccerbase.com-ում
* Դե Յոնգը WhoScored.com կայքում
* Դե Յոնգը Սևիլյայի պաշտոնական կայքում
* Դե Յոնգը Պրեմիեր Լիգայի պաշտոնական կայքում
* Դե Յոնգը ՈՒԵՖԱ-ի պաշտոնական կայքում
* Դե Յոնգը ՖԻՖԱ-ի պաշտոնական կայքում 

Կատեգորիա:Անգլիայի լեգեոներ ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Բորուսիա Մյոնխենգլադբախի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Դե Գրաֆսխապի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Նյուքասլ Յունայթեդի ֆուտբոլիստներ
Կատեգորիա:Շվեյցարացի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տվենտեի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ